laion/Wikipedia-Exotic huggingface dataset:
מנד

מנד (בצרפתית: Mende) היא קומונה במחוז לוזאר שבחבל אוקסיטניה שבדרום צרפת. בקומונה מתגוררים (נכון ל-2018) 12,227 תושבים. הקומונה היא המרכז העירוני היחיד במחוז לוזאר. ההתיישבות במקום החלה במאה השנייה לפני הספירה, בשם העתיק Mimata, על שם ההר הסמוך. העיר נמצאת על הדרך שבין מונפלייה לקלרמון-פראן וכן בין ליון-סנט אטיין-טולוז. בשל נופה ההררי, ובשל הטיפוס התלול אל מנחת המטוסים ארודרום דה מנד - ברנו (צר') המצוי מדרום אליה, משמשת העיירה, לעיתים תכופות יחסית, כנקודת סיום קטע במרוץ האופניים טור דה פראנס, בשנים 1995, 2005, 2010, 2018 ו-2022. לעיר ברית ערים תאומות עם הערים: איטליה וולטרה, איטליה (מ־1993) גרמניה וונזידל, גרמניה (מ־1980) מדיה וקבצים בנושא מנד בוויקישיתוף אתר האינטרנט הרשמי של מנד (בצרפתית) מנד, ברשת החברתית פייסבוק מנד, ברשת החברתית אקס (טוויטר) מנד, ברשת החברתית אינסטגרם מנד, באתר אנציקלופדיה בריטניקה (באנגלית) ערך זה הוא קצרמר בנושא צרפת. אתם מוזמנים לתרום לוויקיפדיה ולהרחיב אותו.
שגריר של רצון טוב

שגריר של רצון טוב הוא תפקיד המוענק על ידי ארגונים לידוען על מנת שיפעל למען רעיונות ומטרות הארגון ויפיץ אותם בארצות ולאוכלוסיות שונות. מדינות וארגונים רבים, בהם סוכנויות האו"ם יוניצ"ף, אונסק"ו ועוד, משתמשים בשגרירים של רצון טוב להפצת מטרותיהם. מספר מדינאים וידוענים משמשים כשגרירים של רצון טוב. ביניהם נשיא ארצות הברית לשעבר, ביל קלינטון, הכדורסלן טל ברודי, הזמרת שאקירה, זמרת האופרה ברברה הנדריקס, הכדורגלן לאו מסי, השחקנית אמה ווטסון והשחקנית מילי בובי בראון. קונסול של כבוד שגריר רצון טוב של קרן החירום הבינלאומית של האומות המאוחדות לילדים מדיה וקבצים בנושא שגריר של רצון טוב בוויקישיתוף ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
אלבס

האם התכוונתם ל... אישים: אפונסו אלווס – כדורגלן ברזילאי ברונו אלבש – כדורגלן פורטוגזי דייגו אלבס – כדורגלן ברזילאי דני מיגל אלבס – כדורגלן פורטוגזי דניאל אלבס – כדורגלן ברזילאי רודריגס אלווס – פוליטיקאי ברזילאי אחר: דפורטיבו אלבס – קבוצת כדורגל ספרדית
הפרח הסקוטי

הפרח הסקוטי (באנגלית: Flower of Scotland; בסקוטית: Flouer o Scotland; בגאלית סקוטית: Flùr na h-Alba) הוא שיר סקוטי המשמש לעיתים קרובות בטקסים ובמשחקי ספורט. עקב העובדה שאין המנון רשמי לסקוטלנד, "הפרח הסקוטי" הוא אחד השירים המוצעים לשמש כהמנון (ביחד עם Scotland The Brave). השיר נכתב על ידי רוי ויליאמסון והוצג בשנת 1967. השיר מתאר את ניצחון הסקוטים, בהנהגתו של רוברט הראשון, מלך סקוטלנד, על האנגלים בהנהגתו של אדוארד השני, מלך אנגליה, בקרב בנוקברן בשנת 1314. מידע על היצירה "הפרח הסקוטי" באתר מיוזיק בריינז ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
אפמריס

אֶפֶמֶרִיס (באנגלית: Ephemeris וברבים Ephemerides, ביוונית: ἐφημερίς, משמעו בלטינית "יומן" או "לוח שנה") הוא מושג באסטרונומיה המגדיר מיקום בשמיים של גרם שמים או לוויין עבור זמן נתון מסוים (או טווח של זמנים). במאות קודמות לעידן הטכנולוגי היו יוצאות טבלאות מודפסות של ערכי מיקום, במרווחים קבועים של תאריך ושעה. אפמריס מודרני בדרך כלל מחושב אד-הוק על ידי מודל מתמטי המדמה את תנועת גרמי השמיים או הלוויינים המחושבים ומודל מתמטי של כדור הארץ ותנועתו. אף על פי שחישוב זה היה אחד השימושים הראשונים של מחשבים, אפילו בימינו עדיין יוצאות טבלאות אפמריס מודפסות שכן הן שימושיות כאשר מחשב היודע לחשב אפמריס כזה אינו קיים או תקול. עבור שימושים מודרניים, אפמריס ממומש על ידי תכנה, מייצר מיקומים של כוכבי לכת, הלוויינים שלהם, אסטרואידים, כוכבי שביט עבור כל זמן נתון. אפמריס אופייני כזה יכול לכסות תקופה של כמה מאות שנים בעבר ובעתיד. זה העתידי ניתן לחישוב עקב מודלים מתמטיים מודרניים מדויקים יחסית של גרמי שמיים ואופי תנועתם. יחד עם זאת, ישנם תופעות עצמאיות אשר אינן מקבלות מענה מתאים בחישובי אפמריס. גורמי אי הוודאות המשמעותיים ביותר במיקומי גרמי שמיים, נובעים מפרטורבציות של מספר אסטרואידים אשר חסר מידע מדויק בנוגע מסלולם והמסה שלהם, וכתוצאה מכך השגיאה בחישוב ההשפעה שלהם על המערכת. מדי כמה שנים צריכה מעבדת הסילון של NASA ‏(JPL) לפרסם נתוני אפמריס מעודכנים עם תיקונים שחושבו לאחר שילוב מידע ממדידות חדשות. אפמריס של מערכת השמש חיוני לנווט חלליות ולתצפיות חקר חלל על כוכבים, ירחיהם, וגלקסיות. לווייני מערכות GNSS, כגון GPS, משדרים אפמריס אלקטרוני המכיל נתוני מסלול בו משתמשים המקלטים. אפמריס של מערכת GPS תקף ברמת דיוק סבירה למשך כ-2 שעות. RINEX מדיה וקבצים בנושא אפמריס בוויקישיתוף אפמריס, באתר אנציקלופדיה בריטניקה (באנגלית) אפמריס, דף שער בספרייה הלאומית ניקוד אפשרי אחר הוא אֵפֵמֵרִיס ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
פלך יקטרינוסלב

פלך יקטרינוסלב הייתה גוברנייה באימפריה הרוסית שבירתה יקטרינוסלב (כיום דניפרו). הגוברנייה מוסדה ב-1802 בתחומי העיר יקטרינוסלב, השטח שהיה שייך בעבר לסיץ' הזפורוז'י. ב-1811 מנתה האוכלוסייה כ-662,000 תושבים, רובם איכרים. מאמצע המאה ה-19 התפתחה מאוד תעשיית המתכות ומכרות הפחם ואיכרים רבים הפכו לפועלים. ב-1924 מנתה אוכלוסיית הפלך כ-3.5 מיליון איש, מתוכם 4.7% יהודים. מדיה וקבצים בנושא פלך יקטרינוסלב בוויקישיתוף ערך זה הוא קצרמר בנושא האימפריה הרוסית ובנושא ברית המועצות. אתם מוזמנים לתרום לוויקיפדיה ולהרחיב אותו.
TheBlaze

TheBlaze (נקראה בעבר GBTV - ‏Glenn Beck TV) היא רשת טלוויזיה שמרנית בארצות הברית שהוקמה על ידי גלן בק. לרשת שני מרכזים[דרושה הבהרה], אחד בלאס קולינאס, טקסס והשני בניו יורק. החדשות משודרות בערוצי כבלים מקומיים בכל רחבי ארצות הברית, בערוץ לוויין 212, ב-SkyAngel וכן זמינה לצופים משאר העולם דרך שירותי טלוויזיה באינטרנט. נכון ל-30 בדצמבר 2014, TheBlaze היה נגיש דרך כ-100 ספקי טלוויזיה כאשר 11 מהם נמצאים ברשימת 25 הטובים בארצות הברית. מדיה וקבצים בנושא TheBlaze בוויקישיתוף אתר האינטרנט הרשמי של TheBlaze TheBlaze, ברשת החברתית אקס (טוויטר) TheBlaze, ברשת החברתית אינסטגרם TheBlaze, סרטונים בערוץ היוטיוב Brian Steinberg, Brian Steinberg, Suddenlink Launches Glenn Beck’s TheBlaze After Removing Viacom Outlets, Variety, ‏2014-10-01 (באנגלית) ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
קרלייל

האם התכוונתם ל... קרלייל (אנגליה) – עיר באנגליה ומרכז אדמיניסטרטיבי (county town) של מחוז קאמבריה קרלייל (פנסילבניה) (אנ') – עיר בפנסילבניה אישים (Carlisle, ו-Carlyle) בלינדה קרלייל – זמרת אמריקאית רוברט קרלייל – שחקן קולנוע וטלוויזיה סקוטי ריק קרלייל – כדורסלן עבר ומאמן כדורסל אמריקאי תומאס קרלייל – היסטוריון והוגה דעות בריטי
בכחנליה

בכחנליה (בלטינית, ביחיד: Bacchanalibus משמעו "פורקן-עול") הייתה פסטיבל רומאי לכבוד אל היין בכחוס שהתאפיין בפורקן יצרים, שתיית יין לשוכרה, חופש מיני ואלימות. כיום יכול לשמש המונח כשם-נרדף להוללות פרועה בצוותא או התפרעות של שיכורים. הבכחנליה, שהייתה מבוססת על הדיוניסיה היוונית, הגיעה לרומא דרך מושבות יווניות בדרום חצי האי האפניני, בפרט אטרוריה, סביב שנת 200 לפנה"ס. בראשית הגעתה לרומה הייתה הבכחנליה נחלתה של כת סודית ונחגגה בפרטיות ובסודיות, בניצוחם של כוהני וכוהנות-בכחוס (בתחילה היו אלה נשים בלבד). המידע העיקרי על הבכחנליות הגיע לידיעתנו מכתביו של טיטוס ליוויוס. לדבריו התקיימו חגיגות הבכחנליה בעיר רומא בשיפולי גבעת האוונטין אל נהר הטיבר. פטרונה הקדום של הגבעה היה האל Liber ("החופשי"), אל הגפנים והיין, הפוריות, החופש וזכויות פשוטי-העם (הפלבאים), זה היה גם שמו של בכחוס בפי הפלבאים. לפי טיטוס ליוויוס התקיימו הבכחנליות הראשונות במשך שלושה ימים בשנה, בהשתתפות נשים בלבד ובאור יום. לאחר מכן הפכה הכת הבכחנלית לפופולרית. הבכחנליות עברו ללילה, התקיימו חמש פעמים בחודש והיו פתוחות לגברים ולנשים כאחד, מכל מעמדות החברה. לדבריו, ההתאספויות היו רוויות באלימות ומעשי אונס מכל סוג, בהשתתפות מספר רב של גברים ונשים. על מנת להשתיק את הזעקות נוגנה מוזיקה רמה של תופים ופעמונים. המעשים, שנגדו כל חוק אזרחי, התקיימו במרחב ובזמן מוגדרים ותחת האצטלה המגוננת של פולחן דתי. טיטוס ליוויוס הדגיש שבבכחנליות היו מעורבים אדונים וגבירות מעילית החברה, יחד עם נשים וגברים פלבאים, נערים ו"גברים נשיים", כמו גם בני המעמד הבינוני. קיומן של הבכחנליות הובא בשנת 186 לידיעת הסנאט הרומי, שנדרש לתקן אותו בחוקים ותקנות לפני שיפרוק כל עול ולהסדיר בו רפורמה. תיאורו של ליוויוס מתמקד בהוללות, בעירוב הבלתי-נסבל של גברים ונשים מהמעמדות העליונים עם פשוטי-עם וב"נשיות" של גברים המתפתים ליצר ונוהים אחרי תרבות מיובאת מיוון ואיננו מפרט בנוגע לתכנים אחרים, הקשורים להיבטים הדתיים שעמדו בבסיס הפולחן. בשנת 186 לפנה"ס פרסם הסנאט את החוק Senatus consultum de Bacchanalibus ("החלטת הסנאט על פריקת העול/הבכחנליה"). הכתות המקומיות הקיימות פורקו והבכחנליה הועברה לשליטת הפונטיפקס (קולגיום כהני הדת). הותרו כינוסים מעורבים של גברים ונשים, אך בהשתתפות שני גברים ושלוש נשים לכל היותר. קיום כל התכנסות חייב אישור מאת הסנאט ועל גברים נאסר לכהן ככוהני-בכחוס. למרות הרפורמה וההסדרה, המשיכו להתקיים חגיגות בכחנליה בלתי-מוסדרות באזורי הפריפריה ובדרום-איטליה. הייצוגים האמנותיים של הבכחנליה מתארים קבוצות גברים ונשים בטבע, באווירה עליזה של פורקן מיני, לרוב בהשתתפות דמויות בתחפושת של בכחוס ושל סאטירים. נושא הבכחנליה כמוטיב חיובי של נעורים וחופש היה נפוץ באמנות הרנסאנס. בסרט "פנטזיה" של וולט דיסני מתאר סרט האנימציה המלווה את הסימפוניה השישית של בטהובן בכחנליה תמימה. מדיה וקבצים בנושא בכחנליה בוויקישיתוף טיטוס ליוויוס, מתוך ההיסטוריה של רומא, ספר XXXIX (באנגלית) תרגום לאנגלית של חוק הסנאט Matthias Riedl, "The Containment of Dionysos: Religion and Politics in the Bacchanalia Affair of 186 BCE," International Political Anthropology 5 (2012) No. 2, pp. 113–133. (המאמר פתוח באופן חופשי לחברי academia.edu) בכחנליה, באתר אנציקלופדיה בריטניקה (באנגלית) ראו למשל איוולת / הורסיו קסטיינוס מויא טיטוס ליוויוס, מתוך ההיסטוריה של רומא, ספר XXXIX
סטרונג

סטרונג הוא שם משפחה. האם התכוונתם ל... סטרונג גאי – דמות בדיונית, גיבור-על מוטאנט המופיעה בחוברות הקומיקס אקס-מן ביקום מארוול קומיקס Strong – שיר מאלבומו של רובי ויליאמס, "I've Been Expecting You" אישים בן סטרונג – כדורסלן אמריקאי ממוצא אינדיאני ששיחק עבור מכבי חיפה ברנדה סטרונג – שחקנית קולנוע וטלוויזיה אמריקאית ג'ף סטרונג – כדורגלן עבר אנגלי טרה סטרונג – מדבבת יהודיה-קנדית פעילה בסרטי אנימציה באמריקה מארק סטרונג – שחקן קולנוע אנגלי ריידר סטרונג – שחקן אמריקאי
וירט

וירט (בגרמנית: Wirth) הוא שם משפחה גרמני. האם התכוונתם ל... בילי וירט (אנ') – שחקן אמריקאי יוזף וירט – פוליטיקאי גרמני, וקאנצלר גרמניה. חבר במפלגת המרכז הגרמנית כריסטיאן וירט – איש משטרה נאצי, מאנשי המפתח ב"מבצע ריינהרד", היה מעורב בביצוע פשעים נגד האנושות מקס וירט (אנ') – עיתונאי וכלכלן גרמני ורדה וירט לבנה – נשיאת בית הדין הארצי לעבודה וירץ
בילצקי

בילֶצקי (לעיתים ביליצקי) הוא שם משפחה. האם התכוונתם ל... אליהו בילצקי – עסקן תנועת העבודה וחוקר התנועה; אחיו של ישראל חיים בילצקי חסיה בורנשטיין בילצקי – חברת השומר הצעיר, וקשרית במחתרת היהודית בביאליסטוק במלחמת העולם השנייה ישראל חיים בילצקי – משורר יידי ומסאי, מבקר וחוקר ספרות יידיש; אחיו של אליהו בילצקי ענת בילצקי – פרופסור בחוג לפילוסופיה של אוניברסיטת תל אביב ופעילת שמאל רדיקלי, יו"ר ארגון "בצלם" לשעבר תנחום גרשון ביליצקי – רב ולמדן ליטאי. רבה של העיירה יאשינובקה יצחק אריה ביליצקי – רב ליטאי, רבן של יזנה ומאלייטי. בנו של הרב תנחום גרשון נטע ביליצקי – רב ליטאי, רבה האחרון של מאלייטי. נספה בשואה ביילסקי
רוסט

האם התכוונתם ל... ברנהרד רוסט – שר החינוך של גרמניה הנאצית. מתיאס רוסט – טייס חובב ממערב גרמניה שנודע בכך שנחת עם מטוס קל בלב הכיכר האדומה במוסקבה. רוסט (אנ'), עיר בבורגנלנד, אוסטריה.
ברוורמן

ברוורמן הוא שם משפחה יהודי-אשכנזי ממקור גרמני ופירושו הוא "אמיץ". האם התכוונתם ל... אישים אבישי ברוורמן (יליד 1948) – כלכלן ופוליטיקאי ישראלי, לשעבר חבר הכנסת איציק ברוורמן (יליד 1958) – עורך דין ישראלי, לשעבר ראש עיריית פתח תקווה זרח ראובן ברוורמן (~1857–1938) – היה רב, ממייסדי החינוך התורני בארץ ישראל בעת החדשה, ממייסדי ישיבת מאה שערים והעומד בראשה, ראו גם קטגוריה:משפחת ברוורמן יוסף ברוורמן (1911–1939) – היה איש אצ"ל שפרש מהארגון, הצטרף למשטרת המנדט והוצא להורג על ידי האצ"ל באשמת בגידה מיכל ברוורמן-בלומנשטיק (ילידת ~1966) – מנכ"לית מיקרוסופט ישראל מחקר ופיתוח וסמנכ"לית טכנולוגיה בחטיבת האבטחה העולמית של החברה, אחייניתה של מלכה ברוורמן מלכה ברוורמן (בן יהודה; 1917–1997) – הייתה מבכירות קהילת המודיעין הישראלית, האישה הראשונה בתפקיד סגן ראש המוסד, דודתה של מיכל ברוורמן-בלומנשטיק מרדכי ברוורמן ("מוטיה", "מוט"; 1892–1979) – היה מלוחמי הגדוד העברי וקרב תל-חי, ממייסדי באר טוביה וסגן ראש מועצת אזור סואלה ברוורמן (סו-אלן; ילידת 1980) – עורכת דין ופוליטיקאית בריטית, לשעבר שרת הפנים של בריטניה צבי ברוורמן (יליד 1959) – רב קהילה ליטאי, ראש אב בית הדין של ביתר עילית, אב בית דין בירושלים וראש כולל לדיינות צחי ברוורמן (יליד 1959) – ראש הסגל של רה"מ נתניהו ובעבר מזכיר הממשלה ומנכ"ל משרד רה"מ בפועל שרה ברוורמן (שוריקה ברוורמן-שפכנר; 1918–2013) – מצנחני היישוב, מלוחמות הפלמ"ח הראשונות וממקימי חיל הנשים בצה"ל אחר גלריה ברוורמן – גלריה לאמנות בתל אביב-יפו בבעלות יפה ברוורמן
סנדרו רמירס

סנדרו רמירס קסטייו (בספרדית: Sandro Ramírez Castillo; נולד ב-9 ביולי 1995 בלאס פאלמאס דה גראן קנריה שבספרד)הידוע בשמו הפרטי, סנדרו, הוא כדורגלן ספרדי המשחק בעמדת החלוץ בקבוצת לאס פאלמאס. סנדרו הצטרף למחלקת הנוער של לאס פאלמס מעיר הולדתו. ב־2009 עבר למחלקת הנוער של ברצלונה. ב-10 ביוני 2013 הוא קודם לברצלונה אתלטיק וערך את הבכורה שלו ב-17 באוגוסט 2013 בהפסד החוץ 1–2 נגד מירנדס. סנדרו הבקיע את שער הבכורה שלו ב-15 בספטמבר 2013 בניצחון הביתי 0–2 מול ריאל מדריד ב'. הוא סיים את עונת 2013/2014 עם 31 הופעות ו-7 שערים, וסיים עם קבוצתו במקום השלישי של הליגה הספרדית השנייה. סנדרו ערך את הופעת הבכורה שלו בקבוצה הבוגרת ב-31 באוגוסט 2014, כאשר החליף את פדרו רודריגס בדקה ה-69 במשחק נגד ויאריאל. הוא הבקיע את השער היחיד במשחק 12 דקות מאוחר יותר וקבע את תוצאת המשחק, 1-0 לברצלונה. ב-21 באוקטובר נכנס כמחליף במשחק ליגת האלופות נגד אייאקס אמסטרדם, והוא הבקיע את השער השלישי בניצחון ברצלונה 1–3. ב-16 בדצמבר הבקיע שער בכורה בגביע המלך, בניצחון 1–8 על וסקה. בהמשך העונה היה עדיין שייך לברצלונה ב', ולעיתים ערך הופעות בקבוצה הבוגרת. בעונה זו זכתה ברצלונה בטרבל - זכייה באליפות ספרד, בגביע המלך ובליגת האלופות. בקיץ 2015 קודם באופן מלא לקבוצה הבוגרת של המועדון. ב-2 בדצמבר כבש שלושער בניצחון ברצלונה 1–6 על ויינובנסה בגביע המלך. ב-7 ביולי 2016 חתם כשחקן חופשי לשלוש שנים במאלגה. ב-3 ביולי 2017 חתם רמירס לחמש שנים באברטון. ב-31 בינואר 2018 הושאל רמירס לסביליה עד לסוף העונה. ב-30 באוגוסט 2018 הושאל רמירס לעונה אחת לריאל סוסיאדד. ב-3 ביולי 2019 הושאל לריאל ואיאדוליד. ב-3 בנובמבר 2019 כבש שער במשחק מול מיורקה ובכך שבר בצורת שערים בת 2 עונות. ב-5 באוקטובר 2020 חתם לשלוש שנים בוסקה מהלה ליגה. ב-2 באוגוסט 2021 הושאל רמירס לחטאפה. ב-22 באוגוסט 2022 הושאל רמירס ללאס פאלמאס. אליפות ספרד (2): 2014/2015, 2015/2016 הגביע הספרדי (2): 2014/2015, 2015/2016 ליגת האלופות (1): 2014/2015 הסופר קאפ האירופי (1): 2015 אליפות העולם לקבוצות (1): 2015 מדיה וקבצים בנושא סנדרו רמירס בוויקישיתוף סנדרו רמירס, ברשת החברתית אקס (טוויטר) סנדרו רמירס, ברשת החברתית אינסטגרם סנדרו רמירס, באתר Transfermarkt סנדרו רמירס, באתר Soccerway סנדרו רמירס, באתר BDFutbol סנדרו רמירס, באתר WorldFootball.net סנדרו רמירס, באתר FootballDatabase.eu פרופיל השחקן באתר הרשמי של מועדון הכדורגל ברצלונה
יובל אדלר

יובל אדלר הוא במאי ותסריטאי ישראלי, כתב וביים את הסרט "בית לחם". יובל אדלר נולד בהרצליה וגר בתל אביב. אביו דרור הוא ממקימי שלישיית אדלר. אמו מלכה היא סופרת. לו שני אחים צעירים, יזמים בתחום האינטרנט. בתיכון התעמק במדעים מדויקים ואף למד מתמטיקה בבית ספר למחוננים של אריקה לנדאו. אחרי שרות בצה"ל למד החל משנת 1990 מתמטיקה משולבת עם פיזיקה ופילוסופיה באוניברסיטת תל אביב במסגרת התוכנית הבין-תחומית לתלמידים מצטיינים ע"ש עדי לאוטמן. במקביל למד פיסול בבצלאל. קיבל תואר דוקטור לפילוסופיה באוניברסיטת קולומביה בניו יורק. במקביל למד אמנות פלסטית. במהרה הציג את עבודותיו בפיסול ווידאו ארט בתערוכות ניו יורקיות חשובות, כולל תערוכת יחיד בגלריה בסוהו. במקביל עבד בקרן גידור בזכות לימודי המתמטיקה. לאחר מכן פנה לעשיית סרטים קצרים. סרטיו הגיעו לפסטיבלים רבים, במיוחד סרט מתח בן חצי שעה "פיתוי" משנת 2006, בו שימש במאי, תסריטאי, מפיק ועורך. למד משחק אצל לי סטרסברג. בשנת 2013 כתב וביים את הסרט "בית לחם" שזיכה אותו בפרסי הסרט הטוב ביותר, הבמאי הטוב ביותר והתסריט הטוב ביותר מבין שישה פרסים לסרט כולו ועוד שש מועמדויות (הסרט המוביל בטקס) בטקס פרסי אופיר 2013. הסרט הוקרן בפסטיבל הסרטים הבינלאומי בטורונטו ובפסטיבל הקולנוע בטליורייד שבקולורדו וזכה בפרס איגוד מבקרי הקולנוע של אירופה בפסטיבל הסרטים בוונציה. מיוצג על ידי ויליאם מוריס אנדבור. בשנת 2019 ביים את סרט המותחן "המורה לאנגלית", בכיכובם של דיאן קרוגר ומרטין פרימן ועם רותם קינן, לנה אטינגר, יואב לוי, יוחנן הרסון, גל פרידמן, אוהד קנולר, דורון צברי, לירון לבו, אריה צ'רנר, ולדימיר פרידמן ויעקב זדה דניאל. הסרט מבוסס על רב המכר של יפתח רייכר-עתיר. ב-2020 כתב וביים את הסרט האמריקאי "סודות שמורים" בכיכובם של נומי ראפאס וג'ואל קינמן. בשנת 2023 ביים את המותחן הפסיכולוגי האמריקאי "נוסע מהגיהנום" (אנ') בכיכובם של ניקולס קייג' וג'ואל קינמן; הסרט יצא לאקרנים ב-28 ביולי 2023 בבכורה בבתי הקולנוע. נשוי לאגליקה דוטצ’בה הבולגריה, בעלת תואר כלכלה ומנהל עסקים של אוניברסיטת ניו יורק, שלאחר מכן עבדה שם בתפקידי כספים ומינהלה. בשנת 2009 שימשה כמפיקה של הסרט "נכשלת יותר טוב כעת" של הבמאית קרן עצמון. לזוג שני בנים. יובל אדלר, במיזם "אישים" לתיעוד היצירה הישראלית יובל אדלר, במסד הנתונים הקולנועיים IMDb (באנגלית) יובל אדלר, באתר "אידיבי", מאגר הידע העברי לקולנוע ישראלי ועולמי יובל אדלר, באתר AllMovie (באנגלית) יובל אדלר, במסד הנתונים הקולנועיים KinoPoisk (ברוסית) נחום מוכיח, שיטת אדלר, בפורטל הבמה מייקי דגן, הדרך של היוצר יובל אדלר לסרט המפתיע "בית לחם", באתר הארץ, 17 בספטמבר 2013 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
גביע הקונפדרציות 1997

גביע הקונפדרציות 1997 היה גביע הקונפדרציות הראשון שאורגן על ידי פיפ"א - הטורנירים הקודמים שנערכו ב-1992 וב-1995 אורגנו עצמאית על ידי ערב הסעודית ונקראו בשם "גביע המלך פהד". הטורניר נערך באצטדיון הבינלאומי המלך פהד שבריאד בירת ערב הסעודית, אותו האצטדיון שאירח גם את שני טורנירי "המלך פהד", בין ה-12 ל-21 בדצמבר 1997. היה זה טורניר גביע הקונפדרציות הראשון שכלל נבחרות מכל אחת מקונפדרציות הכדורגל של פיפ"א. בגביע זכתה ברזיל, שהביסה במשחק הגמר את אוסטרליה בתוצאה 0–6. בעקבות זאת, ברזיל הפכה לנבחרת הראשונה שזוכה ברציפות במונדיאל, בגביע הקונפדרציות, ובאליפות הקונפדרציה לה היא שייכת (במקרה של ברזיל זוהי קופה אמריקה). ארבע שנים לאחר מכן, עם זכייתה של צרפת בגביע הקונפדרציות 2001, ביצעה גם היא שיא דומה (שכן זכתה במונדיאל 1998 וב-2000). הערות: גרמניה זכתה ביורו 1996 ולכן הוזמנה להשתתף בטורניר, אך היא סירבה, והוחלפה על ידי סגניתה צ'כיה. איחוד האמירויות הערביות העפילה אף על פי שהגיעה רק לסגנות גביע אסיה, וזאת משום שזוכת גביע אסיה, ערב הסעודית, העפילה גם משום היותה הנבחרת המארחת. רומאריו, שהבקיע 7 שערים (מתוכם שלושה במשחק הגמר מול אוסטרליה), היה מלך השערים של הטורניר. ולדימיר שמיצר הבקיע 5 שערים, רונאלדו ארבעה וקוואוטמוק בלנקו שלושה. חמישה שחקנים נוספים הבקיעו צמד שערים ו-24 אחרים הבקיעו שער בודד. את השער העצמי היחיד בטורניר הבקיע מוחמד עובייד מאיחוד האמירויות הערביות במשחקה של נבחרתו מול צ'כיה. אתר האינטרנט הרשמי של גביע הקונפדרציות 1997 (באנגלית) מדיה וקבצים בנושא גביע הקונפדרציות 1997 בוויקישיתוף גביע הקונפדרציות של פיפ"א ערב הסעודית 1997, באתר פיפ"א
הכנסייה הסורית הקתולית

הכנסייה הסורית הקתולית (בארמית סורית: ܥܕܬܐ ܣܘܪܝܝܬܐ ܩܬܘܠܝܩܝܬܐ, בערבית: الكنيسة السريانية الكاثوليكية) היא זרם נוצרי קתולי באזור הלבנט, הדומה בהרבה ממנהגיו ומערכיו לאלו של הכנסייה הסורית-אורתודוקסית. בהיותה אחד מעשרים ושתיים הזרמים בנצרות המזרחית הקתולית, הכנסייה הסורית הקתולית היא אוטונומית במגוון רחב של תחומים. הכנסייה נוסדה באנטיוכיה. ראש הכנסייה מכונה "הפטריארך של אנטיוכיה ושל הסורים המזרחיים", ומושבו בעיר ביירות. הכנסייה מחזיקה עשרה בישופים, מהם ארבעה בסוריה ולבנון (כיחידה אחת), שניים בעיראק, בישוף אחד במצרים ואחד בסודאן. בנוסף מוצב פטריארך (דרגה פחות גבוהה) בישראל, בטורקיה, וכן בארצות הברית ובקנדה ובמקומות נוספים. בשנת 1781 אוחדה עם הכנסייה הקתולית ברומא, ומאז היא כפופה לוותיקן כזרמים קתוליים אחרים. נכון לשנת 2010, לכנסייה הקתולית הסורית עשרה בישופים, 85 פטריארכים, וקרוב ל-159,000 מאמינים. בשנת 2014, רבים מהמאמינים, ששהו בשטחי סוריה ועיראק, נרצחו ונטבחו על ידי ארגון המדינה האסלאמית. מדיה וקבצים בנושא הכנסייה הסורית הקתולית בוויקישיתוף הכנסייה הסורית הקתולית, באתר אנציקלופדיה בריטניקה (באנגלית) ערך זה הוא קצרמר בנושא נצרות. אתם מוזמנים לתרום לוויקיפדיה ולהרחיב אותו.
קים קואוטס

קים קוֹאוּטְס (באנגלית: Kim Coates;‏ נולד ב-21 בפברואר 1958) הוא שחקן קנדי-אמריקאי. מוכר בזכות תפקידיו בסדרה "ילדי האנרכיה" ובסרטים "סיילנט היל" ,"האויב שבפנים: החיים שאחרי" ו"בלאק הוק דאון". קואוטס נולד בעיר ססקטון שבפרובינציית ססקצ'ואן, קנדה. התנסה לראשונה במשחק בלימודי דרמה באוניברסיטת ססקצ'ואן. את ניסיונו צבר כשחקן תיאטרון בבמות בקנדה ולאחר מכן בזכות השתתפות בסרט האימה הקנדי "קללת אימטוויל". בשנות ה-90 עבר קואוטס להתגורר בארצות הברית והשתתף בקומדיית הפעולה של טוני סקוט "בכוננות מתמדת" ובקומדיית האימה של ג'ון לנדיס "דם תמים". בזמן שהותו בהוליווד התיידד קואוטס עם כוכב הקולנוע קווין קוסטנר והופיע בהפקתו "עולם המים" ובמערבון שלו "שטח פתוח" וכמו כן גם בהפקתו של ג'ון טרבולטה "הקרב על כדור הארץ" בתפקיד הצייד קרלו. בשנת 2001 השתתף קואוטס בדרמת המלחמה של רידלי סקוט "בלאק הוק דאון" בתפקיד סמל הדלתא פורס כריס ווקס. ב-2006 שיחק קואוטס בסרטי האימה "סיילנט היל" בתפקיד השוטר תומאס גוקי ו"מהלכי העורות" בתפקיד איש הזאב זו. ב-2010 הופיע קואוטס בסרט הפעולה "האויב שבפנים: החיים שאחרי" בתור מפיק הקולנוע בנט סינקלייר מקבוצת הניצולים. ב-2011 שיחק בקומדיית ההוקי "בריון בהשכרה" בתפקיד רוני הורטנס. קואוטס זכה לחשיפה כשחקן טלוויזיה בסדרות "נמלטים" בתפקיד הסוכן הפדרלי ריצ'רד סולינס ו-"CSI: מיאמי" בתפקיד הפושע רון סריס. קואוטס מופיע משנת 2008 בסדרת הדרמה "ילדי האנרכיה" בתפקיד אלכסנדר "טיג" טרייגר, חבר אלים במיוחד ב"מועדון ילדי האנרכיה". בשנת 2010 קיבל אזרחות אמריקאית. קואוטס מתגורר בלוס אנג'לס עם אשתו דיאנה ושתי בנותיו. קללת אימטוויל (1989) בכוננות מתמדת (1991) חתולי הרמוניה (1992) בלאדי מרי (1992) אני יודעת שבני חי (1994) – סרט טלוויזיה הלקוח (1994) עולם המים (1995) בלתי נשכח (1996) Unforgettable נסיעה משותפת (1996) הקרב על כדור הארץ (2000) התחלפות (2000) אוגי רוז (2001) פרל הארבור (2001) בלאק הוק דאון (2001) חשיפה מלאה (2001) קבוצת הצעקה (2002) הוליווד צפון (2003) שטח פתוח (2003) פשעים חמורים (2003) תשע נשמות (2004) מחלק 13 (2005) איילנד (2005) בן ערובה (2006) סיילנט היל (2006) מהלכי העורות (2006) צלויים (2006) מלך הצער (2007) המשורר (2007) סוכן חייזרי (2007) דרוש גיבור (2008) הבטחה של אקדוחן (2008) חוטאים וקדושים (2010) עזרה קטנה (2010) האויב שבפנים: החיים שאחרי (2010) בריון בהשכרה (2011) קורבן (2011) A Dark Truth ‏(2012) רובוספיאן: אתחול (2013) איש נלחם (2014) האדמה (2016) מזג אוויר מוזר (2016) זכרונותיו של מתנקש בינלאומי (2016) בריון להשכרה 2 (2017) Cold Brook ‏ (2019) אי האשליות (2020) תהיו העיניים שלי‏ (2021) Double Down South‏ (2024) Super Dicks‏ (TBA) אקדח של איש מת (1998) נמלטים (2006–2009) השדים של דרזדן (2007) CSI: מיאמי (2008–2009) ילדי האנרכיה (2008–2014) חסרי אלוהים (2017) ריזוטו (2017–הווה) מלחמת הרוחות (2017–2018) דם חדש (2021) ואן הלסינג (2021) Pretty Hard Cases‏ (2021) שרברבי הבית הלבן (אנ') (2023) מדיה וקבצים בנושא קים קואוטס בוויקישיתוף קים קואוטס, ברשת החברתית אקס (טוויטר) קים קואוטס, במסד הנתונים הקולנועיים IMDb (באנגלית) קים קואוטס, באתר AllMovie (באנגלית) קים קואוטס, במסד הנתונים הקולנועיים KinoPoisk (ברוסית)
קואטס

קואטס (Coates) הוא שמם של מספר יישובים ושם משפחה. האם התכוונתם ל... אלברט קואוטס – מנצח ומלחין אנגלי-רוסי דן קואטס – ראש המודיעין הלאומי של ארצות הברית טא-נהסי קואטס – עיתונאי וסופר אמריקאי סבסטיאן קואטס – כדורגלן אורוגוואי קים קואטס – שחקן קנדי
אוקאן ילביק

אוקאן ילביק (בטורקית: Okan Yalabık; נולד ב-13 בדצמבר 1978) הוא שחקן טורקי. אוקאן ילביק נולד בעיר ביגדיץ' שבטורקיה. ילביק היה מעורב בפעילויות מועדון התיאטרון בבית הספר שלו, אחריו החליט לעסוק במשחק באופן רשמי. הוא החל ללמוד באוניברסיטה למוזיקה באיסטנבול, במחלקה לאמנויות הבמה. במקום התחנך על ידי אנשי מקצוע, שאחת מהם הייתה ילדיז קנטר, שחקנית טורקייה מוכרת. ילביק החל את הקריירה המקצועית שלו בסדרת טלוויזיה[דרושה הבהרה] בעשור הראשון של המאה ה-21. מאוחר יותר קיבל עוד שלושה תפקידים מרכזיים. הסדרה הראשונה הייתה "Serseri" ב-2003, בה הוא גילם את אומר ילקנצ'י, צעיר מובטל בעל לב טוב שהתאהב בנערה עשירה ובסופו של דבר זכה באהבתה. בסדרה "Hatırla Sevgili" מ-2006 גילם את נצ'דט: גבר רומנטי, מתחשב וידידותי שמנהל פטיסרי ומתאהב בנערה, שבסופו של דבר מתאהבת בגבר אחר. הצלחתו האחרונה של ילביק היא דמותו של פרגלי איברהים פאשה, אותו גילם בסדרה המצליחה "הסולטאן" ושהעניקה לו את פרס השחקן הטוב ביותר לשנת 2011. ילביק גם שיחק במספר סרטים, האחרונים שבהם הם "Pains of Autumn" ו-"חתול רע". ב-2011, הוא זכה בפרס שחקן המשנה הטוב ביותר עבור תפקיד השוטר חסן בסרט "Hunting Season". מאז שנותיו באוניברסיטה למוזיקה, הוא שיחק במספר מחזות, ביניהם "The 39 Steps" ,"Dealer’s Choice", ו-"Bayrak". ילביק זכה בשני פרסים ב-2008 וב-2009 עבור מחזות. במחזה "39 צעדים", הוא גילם יותר מ-10 דמויות. ילביק הוא גם מדבב. הוא דיבב את הדמות הראשית פו בגרסות הטורקיות של הסרטים "קונג פו פנדה" ו"קונג פו פנדה 2", ולקח חלק בדיבוב מספר סרטי אנימציה ומשחקי וידאו אחרים, ביניהם "Uncharted 3: Drake's Deception" לפלייסטיישן 3, . אוקאן ילביק, ברשת החברתית פייסבוק אוקאן ילביק, ברשת החברתית אקס (טוויטר) אוקאן ילביק, ברשת החברתית אינסטגרם אוקאן ילביק, במסד הנתונים הקולנועיים IMDb (באנגלית) אוקאן ילביק, באתר AllMovie (באנגלית) אוקאן ילביק, באתר Rotten Tomatoes (באנגלית) אוקאן ילביק, במסד הנתונים הקולנועיים KinoPoisk (ברוסית) Donkey Xote DVDRip Kung Fu Panda Seslendirenler Kung Fu Panda Cüceler Devlere Karşı